open-index/open-wikipedia-markdown huggingface dataset:
Klin kokos

**Klin kokos** er et norsk slanguttrykk for å være noe mellom gal og dumdristig, og brukes for å beskrive en person som tar uvanlig store sjanser og utsetter seg selv for høy risiko. Handlingen vedkommende person utfører er utradisjonell, og vil normalt bli latterliggjort av massemediene.

## Opprinnelse
Uttrykket sies å stamme fra begynnelsen av andre verdenskrig, da direktøren ved margarinprodusenten O. Mustad & Søn, Wilhelm Mustad, klarte å innføre 720 tonn kokos- og bomullsolje fra USA på tross av den britiske blokaden. Varene ble lagret i tretønner på Rådhusplassen. Hensikten med hamstringen var å sikre råvaretilgangen fra utlandet under krigen, men representantene for den britiske legasjonen tillot ikke råvarene å bli fraktet til Lysaker i første omgang, av frykt for at noe skulle komme Tyskland til gode.

Opptellingen og kontrollen som britene forlangte, tok sin tid, og tønnene ble stående på Rådhusplassen og måtte stadig spyles med vann for å unngå selvantennelse. Men hamstringen viste seg høyst berettiget, og på slutten av krigen måtte margarinfabrikken bruke erstatningsoljer som blant annet hvalolje i produksjonen. Folk som fremdeles husker lagerplassene for kopraen, nevner den spesielle lukten som etterhvert utviklet seg på stedene.

Angivelig var tønnene med kokosmasse og kokosolje merket med de engelske ordene *clean cocos* og *cocos clean oil*, og dermed opphav til uttrykket «klin kokos» fra folk som syntes hele foretagendet var galskap. Denne forklaringen er dog høyst sannsynlig uriktig og en såkalt folkeetymologi. For det første ville det engelske ordet brukt i denne sammenheng vært *pure* og ikke *clean*. For det andre er ikke *cocos* et engelsk ord for kokosolje eller kopra. *Cocos* brukes kun om Kokosøyene. «Kopra» heter *copra* på engelsk og «kokosolje» *coconut oil*. Det engelske uttrykket vil altså være *pure copra* eller *pure coconut oil*. Opprinnelsen til ordet «klin» er sannsynligvis en forkortelse av «klinisk». Innenfor medisinen har pasienten «klinisk lungebetennelse» dersom alt tyder på det, selv om man ikke har endelige beviser. At noen er «klin gær'n», er altså at vedkommende er «klinisk gal».

«Koko» er et slanguttrykk som brukes i flere språk for å betegne at noen ikke er ved sine fulle fem. På svensk kan man også si *han är helt koko*. Den S som er blitt lagt til i slutten, har sin parallell i andre norske uttrykk som f.eks. «bankers», og forandrer ikke betydningen av ordet.

## Annet

* «Klin kokos» er tatt i bruk av Diplom-is som produktnavn på kokosboller
* I 1980-årene hadde humortrioen KLM et TV-show med dette navnet.
* Et studentkor i Oslo kaller seg Kling kokos.

## Se også
*Galskap
*Kopra
*Kokosnøtt
*Agra (konsern)

## Referanser


## Eksterne lenker
*Blogg om opphavet til uttrykket
*Opphav til ordtak og uttrykk (se under «Eventyr»)
*Klin kokos  - intervju med Per Egil Hegge.
Bjørn Egge

**Bjørn Egge** (1918–2007) var en norsk krigsveteran, FN-offiser, generalmajor og president i Norges Røde Kors.

## Andre verdenskrig
Ved den tyske invasjonen av Norge i april 1940 deltok Egge i kampene i Sør-Norge, fortsatte så med illegalt arbeid og måtte flykte til Sverige. Egge var med under utbruddet av de såkalte Kvarstad-båtene i mars 1942. Han ble tatt til fange av tyskerne og var fange i tyske konsentrasjonsleirer blant annet 18 måneder i NN-leiren Sonnenburg, inntil han i 1945 ble reddet og brakt ut av fangenskap av De hvite bussene under Folke Bernadottes ledelse.

## Etter verdenskrigen
Etter krigen tok Egge videre utdannelse og ble uteksaminert fra Krigsskolen i 1947. Frem til slutten av 1960-årene arbeidet han med militær etterretning. Han fungerte som adjutant for forsvarsminister Jens Chr. Hauge og var norsk forsvarsattaché i Moskva.

Egge tjenestegjorde som etterretningsoffiser i FN-styrkene i Kongo i 1961 og var den første FN-offiseren som så den omkomne Dag Hammarskjöld etter flystyrten ved Ndola i 1961.  Han mente at generalsekretæren overlevde flystyrten og at han hadde et rundt hull i pannen. Selv om det ikke kunne utelukkes, trodde Egge egentlig ikke at såret som Hammarskjöld hadde i hodet var et skuddsår. Han var imidlertid overbevist om at Hammarskjölds fly ble utsatt for sabotasje.

Fra 1976 til 1980 var han nestkommanderende ved NATO Defence College i Roma. Han avsluttet sin militære karrière i 1983 som generalmajor og kommandant for Akershus festning.

Fra 1981 til 1987 var han president i Norges Røde Kors.

Han var ærespresident i World Veteran Federation (WVF) og beskytter for Stiftelsen Hvite busser til Auschwitz.

Dokumentaren *En kriger for fred* ble sendt på NRK.

## Utmerkelser
For sin krigsinnsats ble Egge hedret med Krigsmedaljen, Deltagermedaljen med rosett og Haakon VIIs 70-årsmedalje, samt de britiske *[[1939–1945 Star]]*, *[[Atlantic Star]]* og *[[Defence Medal]]*. For sin innsats etter krigen ble Egge i 1980 utnevnt til kommandør av St. Olavs Orden. Han mottok dessuten en rekke utenlandske hedersbevisninger og utmerkelser. Blant mye annet ble han *[[Order of the British Empire|Commander of the Order of the British Empire]]* (CBE), ridder av 1. klasse av den svenske Sverdordenen, storridder med stjerne av Den islandske falkeorden, offiser av den franske Æreslegionen og tildelt den polske Medal Pro Memoria.

I 2005 ble Egge tildelt det internasjonale Røde Kors’ høyeste utmerkelse, Henry Dunant-medaljen.

## Bibliografi
* 
* , selvbiografi
* , selvbiografi revidert utgave

## Referanser
Mette Solli

**Mette Solli** (født 1974) er en norsk kickbokser. 

Solli er medlem av Fighter Kickboxingklubb og har vunnet en rekke titler, blant annet Proffverdensmester-tittel, VM-gull, EM-gull, nordisk gull og NM-gull. I mars 2009 vant hun sin sjette VM-tittel som profesjonell.

Hun har også deltatt i en rekke norske TV-serier, blant annet kjendisversjonen av *[[71° nord – Norges tøffeste kjendis|71° nord]]* (2011), *[[Mesternes mester]]* (2015) og *[[4-stjerners middag]]* (2018), hvor hun i sistnevnte serverte kongekrabbe med en dæsj pepper.

## Karriere
### Meritter

	 	 
### Statistikk
* Antall fullkontaktkamper: 100
* Antall seire: 88
* Antall knockouts: 10
 	 	 
### Tildelte stipender
* Olympiatoppens videreutviklingsstipend (2001&ndash;2010)
* Oslo kommunes stipend (2001)
* Fighter KBK-stipend (2002&ndash;2006)

### Sportslige verv
* Leder av kvinneutvalg (NKBF)
* Medlem av graderingskomiteen (NKBF)
* Dommer (NKBF)
* Instruktør Fighter KBK

## Referanser


## Eksterne lenker
* 
*
Republikken Ingusjetias flagg

**[[Ingusjetia]]s flagg** består av en hvit duk med smale grønne striper langs øvre og nedre kant. I midten står et rødt solsymbol. Den grønne fargen symboliserer islam, den religion ingusjetene tradisjonelt har bekjent seg til. Hvitt skal stå for den guddommelig renhet i nasjonens tanker og anskuelser. Solsymbolet er rødt til minne om ingusjetenes kamp for sin egen eksistens og for hjemlandet. Flagget ble opprinnelig tegnet av Khusen Barakhojev. Det har gjennomgått en del variasjon med hensyn til utformingen av solsymbolet. 

Flagget ble innført 15. juli 1994.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Haig Avenue

**Haig Avenue** er et fotballstadion i Southport, i Nordvest-England. Dette er hjemmebanen til laget Southport FC. Haig Avenue har vært hjemmebanen til Southport FC siden 1905. Banens mål er på 105 x 71 meter. Kapasiteten er på 6&nbsp;008,  der 1&nbsp;844 er sitteplasser. Tilskuerrekorden er på 20&nbsp;010 tilskuere. Det er ca. 2,5 km fra jernbanestasjonen i Southport til Haig Avenue.

Den 10. september 2012 kjøpte jernbaneselskapet *Merseyrail* rettighetene til navnet på stadionet og det offisielle navnet er **The Merseyrail Community Stadium**

## Referanser


## Eksterne lenker
*  Om stadion på Southport FC sin hjemmeside
African Methodist Episcopal Church

**African Methodist Episcopal Church** er et kirkesamfunn i USA som oftest blir kalt **AME Church**. Kirkesamfunnet ble grunnlagt av biskop Richard Allen i Philadelphia, Pennsylvania i år 1816.

## Navnet
***African**: AME Church er ikke en kirke som ble etablert i Afrika, men den ble organisert av amerikanere med afrikansk avstamning. Kirken er ikke bare for afroamerikanere, den er åpen for alle mennesker, uansett rase.
***Methodist**: Kirkens røtter er i den metodistiske kirke. Medlemmer fra St. George's Methodist Church forlot menigheten da de møtte diskriminering for sin hudfarge, men de beholdt de metodistiske doktriner og former. 
***Episcopal**: Kirken er organisert i en episkopal form for kirkestyre. Dette innebærer at kirkesamfunnet har biskoper som er ledere for de forskjellige kirkene.

## Motto

## Teologi
Mottoet ovenfor sier mye om kirkens teologi. Kirken opererer etter et episkopalsk kirkesystem hvor biskoper er øverste ledere.
Kirken bekjenner seg til den Apostoliske trosbekjennelse.

## Kilder
*  African Methodist Episcopal Church i Encyclopædia Britannica

## Referanser


## Eksterne lenker
*
Republikken Kalmykias flagg

**Kalmykias flagg** er gult med en hvit lotusblomst på en blå skive i midten av flaggduken. Lotusblomsten har ni blader. Flagget symboliserer gjennom den gule fargen og lotusblomsten at kalmykerne er det eneste folk i Europa som er buddhister. Lotusblomsten representerer renhet, åndelig gjenfødelse og lykke. Den gule fargen symboliserer solen, folket og troen. Blått står for himmelen, evighet og stødighet. 

Flagget er i forholdet 1:2 og er tegnet av B. B. Erdnejeva. Det ble innført 30. juli 1993 og erstattet det flagg som Kalmykia innførte i 1992. Dette var vannrett delt i blått, gult og rødt og hadde i midten et rødt merke med en flamme over bølgelinjer. 

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Kylix

**Kylix** (gresk: κύλιξ, flertall κύλικες, *kylikes*) er en type drikkeskål i keramikk som ble brukt i antikkens Hellas.

De ble brukt i finere selskaper, spesielt symposier. Formen gjør den egnet til å drikke av mens man ligger, men krever en viss finesse for å unngå at man søler seg til.

Kylikes var oftest vakkert dekorert, gjerne med scener knyttet til vindrikking, erotikk eller humoristiske scener fra mytologi eller hverdagsliv.

Spillet kottabos, som var vanlig underholdning på symposier, består av at man kaster den siste vinresten fra en kylix mot et mål, gjerne en bronseplate slik at det blir en lyd om man treffer. Terrakotta viste seg som en populær substans i produksjonen. En type terrakotta kalt for «rødvare» var særlig verdsatt blant grekerne og etruskerne for dens konsentrasjon av ferrooksid som ga den en rødfarge.

## Referanser


## Eksterne lenker
*
Danny Masterson

**Daniel Peter «Danny» Masterson** (født 13. mars 1976) er en amerikansk tidligere skuespiller, kjent for rollen som Steven Hyde i *[[Et syttitallsshow]]*. Han har også hatt roller i TV-serier som *Joe's Life*, *Men at Work* og *The Ranch*, samt i filmer som *[[Face/Off]]* og *[[Yes Man]]*.

## Biografi
Masterson har fire søsken, deriblant Christopher, Jordan og Alanna som alle er skuespillere.

Masterson og søsknene er scientologer.

I 2011 giftet Masterson seg med den tidligere skuespilleren Bijou Phillips. Sammen har de ett barn.

I mars 2017 anklaget fire kvinner Masterson for seksuelle overgrep, noe som førte til at politiet i Los Angeles åpnet etterforskning mot ham. Anklagene førte til at han fikk sparken fra Netflix-serien *[[The Ranch]]*.

I juni 2020 ble Masterson arrestert for tre voldtekter. Han ble senere på dagen sluppet ut mot 20 millioner dollar i kausjon. Han ble i mai 2023 funnet skyldig i to av tre voldtekter, og ble i september samme år dømt til 30 års fengsel.

## Referanser


## Eksterne lenker
* 
*
Batman Forever

***Batman Forever*** er en amerikansk action-eventyr superheltfilm fra 1995 regissert av Joel Schumacher. Hovedrollen som Batman spilles av Val Kilmer, mens Robin spilles av Chris O'Donnell. I tillegg har Jim Carrey, Tommy Lee Jones og Nicole Kidman sentrale biroller.

Filmen fikk blandet mottakelse av kritikerne, men ble en stor publikumssuksess. Den ble den nest mest innbringende filmen i USA i 1995 (kun slått av *[[Toy Story]]*).

Den ble etterfulgt av *[[Batman & Robin|Batman og Robin]]* (1997).

## Handling
Superskurkene Two-Face og Riddler slår seg sammen. Two-Face er tidligere statsadvokat Harvey Dent, men en ulykke i rettssalen ga ham en vansiring for livet og en brennende hevnlyst. The Riddler var tidligere Edward Nygma, en oversett medarbeider i Wayne Enterprises inntil han viste fram sine gåtefulle evner og sitt unike dødelige våpen. Sammen blir de en kraftig allianse som truer hele Gotham City med Ridlers nye våpen som styrer folks hjernebølger. Det er bare Batman som kan stoppe dem og redde Gotham fra en katastrofe. Bedre blir det ikke av at Batman forelsker seg i en dame ved navn Meridian og skurkene forsøker å utnytte Batmans svakheter.

## Om filmen

### Popularitet og økonomi
*Batman Forever* innbrakte hele 336,5 millioner dollar på verdensbasis, hvorav 184 millioner i USA alene. Den ble den nest mest innbringende i USA i 1995. 

Produksjonskostnadene var på 100 millioner dollar.

### Anmelderne
Den fikk blandet til dårlig mottakelse av kritikerne, noe som gjenspeiles i at den har fått 38 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner, mens Leonard Maltin gav den 3 av 4.

De norske anmelderne var jevnt over gode. ''Aftenposten'' og ''Dagbladet'' gav den terningkast tre, ''Dagsavisen'' fire og ''VG'' fem. Anmelderne i ''BT'' mente den var den beste av de hittil tre Batman-filmene og gav mye av æren til Val Kilmer, Jim Carrey og staben av effektmakere. 

Nettsiden *CINERAMA* gav den terningkast fire i 2001 og skrev: «*Filmen i seg selv er kanskje ikke den beste av de fire. Dette fordi den mangler et skikkelig høydepunkt og tilstrekkelig med spenning underveis. Men det er jo en kul film, og ikke minst skiller den seg fra konvensjonell action/sci-fi ved at den er mer eksotisk og sjelden, som resten av Batman-filmene»*. I en ny vurdering fra 2009 gav de imidlertid bare terningkast tre og skrev: «*En lovende actionfilm med superbudsjett som går i vasken på grunn av tragisk misscasting*».

### Annet
Filmens soundtrack, "Where Are You Now?", ble produsert av Lenny Kravitz.
 
Ifølge regissøren oppstod det flere problemer under innspillingen grunnet oppførselen til Val Kilmer og Tommy Lee Jones.

## Rollebesetning

## Referanser


## Eksterne lenker
*
Judy Tegart

**Judy Tegart Dalton** (født 1937) er en australsk tidligere profesjonell tennisspiller.

Tegart var en av verdens ti beste kvinnelige singlespillene i den senere halvdelen av 1960-tallet, som best var hun nummer 7 (1968) på rankingen. I løpet av sin tenniskarriere vant hun ni Grand Slam-turneringer, åtte i double og én i mixed double. Hun spilte ytterligere 11 Grand Slam-finaler, hvorav én i single. I 1968 var hun i Wimbledon-finalen, der møtte hun Billie Jean King som vant med 9-7, 7-5. 

Dalton deltok også på det australske Fed Cup-laget i 1965&ndash;67 og 1969&ndash;70. Hun spilte 22 Fed Cup-kamper hvorav hun vant 18, (6 single og 12 double). Hun var med å vinne cupen da Australia vant i 1965 og 1970.

Dalton ble i 2019 utnevnt til medlem av Order of Australia.

## Grand Slam-titler
*  **[[Australian Open|Australske mesterskapet/Australian Open]]:**
** Double damer – 1964 (sammen med Lesley Turner Bowrey)
** Mixed double – 1966 (sammen med Tony Roche)
** Double damer – 1967 (sammen med Lesley Turner Bowrey)
** Double damer – 1969 (sammen med Margaret Smith Court)

*  **[[French Open|Franske mesterskpaet]]:**
** Double damer – 1966 (sammen med Margaret Smith Court)

*  **[[Wimbledon (tennis)|Wimbledon]]:**
** Double damer – 1969 (sammen med Margaret Smith Court)

*  **[[US Open (tennis)|US Open]]:**
** Double damer – 1969 (sammen med Margaret Smith Court)
** Double damer – 1970 (sammen med Margaret Smith Court)
** Double damer – 1971 (sammen med Rosie Casals)

## Referanser

## Eksterne lenker
*
Sjako

**Sjako** eller **sjakot** (Uttalt: sjakå), også tidligere skrevet **chacot** og **tschacot**, er en høy,  stiv, sylinderformet eller svakt konisk militærlue, ofte av filt, med skygge. Den var særlig vanlig som uniformsplagg under Napoleonskrigene på 1800-tallet og ble båret både i strid og parader. 

Sjakoer ble innført i det norske infanteriet fra 1810. Formen og utseende på disse «bøttehattene» kunne variere: noen var høye, andre lave, og de kunne utvide seg mot toppen, være rette eller smale øverst. De var utstyrt med skjerm og hakereim, og gjerne dekorert med luemerker, kokarde og fjær (pompong). Bak kunne det dessuten være en kordon, en hattesnor som sørget for at sjakoen ikke gikk i bakken dersom den falt av hodet. 

I løpet av 1800-tallet utviklet sjakoene seg til mer praktiske uniformsluer som de stive kepiene. De ble også erstattet av andre hodeplagg, for eksempel store, myke skyggeluer (leirluer) og høyluer, og etter hvert også av bereter, båtluer og ikke minst ulike typer hjelmer.

I dag brukes sjakoer blant annet av paraderende musikkorps og drillpiker.

Ordet sjako kommer via fransk *shako* fra ungarsk *csákó*.

## Se også
* Kepi
* Kaskett
* Høylue

## Eksterne lenker
* 
* Dansk side om shakoen
* Historisk uniformsterminologi på tysk, engelsk og fransk
Republikken Kabardino-Balkarias flagg

**Kabardino-Balkarias flagg** er en vannrett trikolor delt i blått, hvitt og grønt. I midten av flagget står et rundt merke i de samme fargene, men med den hvite stripen formet som fjelltopper. Dette skal symbolisere republikken Kabardino-Balkarias beliggenhet i Kaukasus og de snøkledde toppene der Elbrus rager høyest. Med hensyn til fargesymbolikk skal den blå fargen stå for himmelen, den hvite for snødekte fjell, og den grønne for markene.

Flagget ble innført 21. juli 1994, opprinnelig i størrelsesforholdet 1:2. Dette er senere endret til 
2:3.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Passatvind

**Passatvind** (fra nederlandsk, av italiensk, *passare*, «passere, gjennomgang») er et vindmønster i tropiske strøk på begge sider av ekvator. Den er en vedvarende vind som blåser fra høytrykk i subtropiske områder til lavtrykksområdet rundt ekvator. Passatvinden blåser hovedsakelig fra nordøst på den nordlige halvkule og fra sørøst på den sørlige. På den nordlige halvkloden blåser den fra nordøst, «nordøstpassaten», og den sørlige halvkloden fra sørøst, «sørøstpassaten».

I området mellom 30°N og 30°S strømmer luft mot ekvator nær bakken og mot polene i høyden. Den intense soloppvarmingen over ekvator fører til stigende luftbevegelser her, som danner et lavtrykksområde med rolig vind nær ekvator kalt stillebeltet (doldrums). Den varme luften stiger til den når tropopausen, og strømmer så horisontalt mot polene. Når denne luften kommer til rundt 30°N eller S er luften blitt såpass avkjølt at den synker ned mot bakken igjen og danner det subtropiske høytrykksområdet. Den synkende luften her er relativt tørr fordi all fukt har regnet ut nær ekvator. Overflateluften strømmer så fra det subtropiske høytrykksområdet mot ekvator, men blir avbøyd vestover på begge halvkuler på grunn av corioliskraften. Denne luftstrømmen blir altså kalt passatvinden. Passatvinden fra den nordlige og den sørlige halvkule møter hverandre i stillebeltet. 

En av de mest kjente passatvindene er vinden *alizé* som er en jevn og mild nordøstlig vind som blåser over det sentrale Afrika og Karibia. Fra november til februar kan denne vinden føre med seg kjølige luftmasser.

Det tyske navnet for Passatvind er Passat, som Volkswagen valgte som navn til bilmodellen Passat.

## Referanser


## Eksterne lenker
* «Passatvind», *Metlex*
Uday Hussein

**Uday Saddam Hussein al-Tikriti** (1964–2003) var den eldste sønnen til den irakiske presidenten Saddam Hussein og han første kone, Sajida Talfah, og var i flere år regnet som en naturlig arvtager etter sin far.

Uday produserte avisen Babel, i tillegg til at han drev radiostasjonen Voice of Iraq, som for det meste spilte amerikansk musikk. Han var kjent for å ha et problematisk forhold både til sin far og bror, Qusay, noe som ble gjort til kjenne i media både før og etter at han ble drept av amerikanske styrker i forbindelse med krigen i Irak, 39 år gammel.

## Fotnoter

## Referanser


## Eksterne lenker
*
Skyfos

**Skyfos** (gresk: σκύφος, flertall *skyfoi*) er i gresk keramikk en dyp kopp med to horisontale hanker og avrundet bunn, eventuelt med en base. Det finnes også en type skyfos, kalt *glaux* (gresk for ugle), som har en vertikal og en horisontal hank.

De eldste kjente skyfoi er fra geometrisk tid. Formen ble definert i Korint, og Athen fulgte etter. Skyfoi er svært tallrike på funnsteder, og det er derfor mulig å datere dem med stor grad av nøyaktighet, i det minste til tiår. Over en lang periode ble formen behold uendret mens stilen i dekorasjonen endret seg. De ble også gjort i edel metall, vanligvis sølv eller gull. En romersk skyfos gjort av kameoglass er oppbevart i Getty Museum.

En variant av formen, *mastos* (flertall *mastoi*; fra gresk *mastos*, «bryst»), har sitt navn fra sin form ved at det ligner et kvinnebryst og som ender i en brystknopp. Eksempler med en flat base og utliggende lepper kalles for mastoide kopper.

## Referanser


## Eksterne lenker
* 
* «Skyphoi» , *Cvaonline.org*
* «Skyphos», Perseus *Encyclopedia*:
Republikken Karatsjajevo-Tsjerkessias flagg

**Karatsjajevo-Tsjerkessias flagg** er en vannrett delt trikolor i fargene blått, grønt og rødt, som har et hvitt og gult merke i midten av den grønne stripen. Fargene skal symbolisere allmenne verdier: Blått står for fred, gode hensikter og stillhet; rødt står for varme og vennskap mellom nasjonene; grønt står for naturen, fruktbarhet og rikdom, samt visdom og tilbakeholdenhet. Merket i midten av flagget viser et snødekt fjell med en oppadstigende sol bak. Dette symboliserer håp om en lys framtid for folkene i Kaukasus. Flagget er i forholdet 1:2.

Karatsjajevo-Tsjerkessias flagg er i to av fargene, samt fjellmotivet i midten, beslektet med Kabardino-Balkarias flagg. Begge republikkene ligger i Nord-Kaukasus

Flagget ble innført 3. februar 1994.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
John Gorrie

**John Gorrie** (født 11. august 1932 i Hastings i East Sussex i England) er en regissør.

Han begynte sin karriere som skuespiller før han fikk jobb som assisterende scenemester hos BBC. Der tok han BBCs regissørkurs i 1963 og hans første jobber som regissør var på såpeoperaen *[[Compact (TV-serie)|Compact]]* og antologiserien *[[Suspense (Britisk TV-serie)|Suspense]]*. Gorrie regisserte deretter *[[Doctor Who]]*-historien *[[The Keys of Marinus]]* som han i utgangspunktet var motvillig til å gjøre fordi han ville regissere innspillinger av klassikere.

Han har også regissert episoder av *[[Out of the Unknown]]*, *[[Edward the King]]* (som han også var medforfatter på), *[[Play of the Month]]*, *[[Play for Today]]* og *[[Tales of the Unexpected]]*.

## Referanser


## Eksterne lenker
*
Statens helsepersonellnemnd

**Statens helsepersonellnemnd** (**HPN**) var en norsk statlig klagenemnd som behandlet saker etter helsepersonelloven og apotekloven. I saker etter apotekloven ble nemnden satt som **Apotekklagenemnda** (**AKN**).

Som HPN behandlet nemnden klager fra helsepersonell over vedtak om administrative reaksjoner fra Statens helsetilsyn, herunder:

* suspensjon og tilbakekall av autorisasjon, lisens og spesialistgodkjenning
* begrensning av autorisasjon
* ny autorisasjon eller lisens
* tap av retten til å rekvirere legemidler i gruppe A og B (rekvireringsrett, ofte kalt forskrivningsrett)
* suspensjon av rekvireringsrett
* advarsel
* forkortelse av frist for tap av rekvireringsretten.

Nemnden var også klageorgan for avslag på søknad om autorisasjon og lisens fattet av Statens autorisasjonskontor for helsepersonell og tilsvarende for spesialistgodkjenning fattet av Den norske legeforening, Den norske tannlegeforening og Norges optikerforbund på delegert statlig myndighet.

Som AKN var nemnden klageorgan for visse vedtak fattet av Statens legemiddelverk etter apotekloven. Når nemnden ble satt som AKN måtte to av nemndsmedlemmene ha farmasøytisk kompetanse på universitetsnivå og erfaring fra apotekvirksomhet.

Nemnden delte kontorer med Trygderetten på Grønland i Oslo.

## Referanser


## Eksterne lenker
* Statens helsepersonellnemnd
Republikken Komis flagg

**Komis flagg** er vannrett delt i blått over grønt over hvitt og er således en trikolor. Komis plassering langt mot nord skal symboliseres av flaggets farger. Blått står for himmelen, grønt for taigaen, mens snøen representeres av den hvite fargen. Flagget har forholdet 1:2.

Flagget ble innført 27. november 1991.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003
Republikken Maris flagg

**Mari Els flagg** er delt i blått over hvitt over rødt i forholdet 3:4:3 og har i midten et mørkerødt solsymbol. Fargene er som i Russlands flagg, men i en annen rekkefølge. Flagget er i forholdet 2:3. Det ble innført 30. november 2006.

Flagget avløste et lignende flagg som ble innført 3. september 1992. Dette hadde de samme fargene, men var i forholdet 1:2 og hadde tynnere striper i blått og rødt. Dette flagget hadde også påskrift med republikken Mari Els navn under solsymbolet. Begge disse elementene var satt inn i den hvite stripen, ved stangsiden av duken. 

Endringen av Mari Els flagg ble gjort for å imøtekomme kravene som settes i det offisielle russiske flaggvesen og heraldikk. Etter disse skal tekst ikke forekomme i flagg (og heller ikke på våpenskjold, hvilket forklarer den samtidige endring i Mari Els våpen). Endringen av størrelsesforholdet fra 1:2 til 2:3 representerer en trend i russisk vexillografi. Forholdet 1:2 var vanlig under Sovjetunionen og mange russiske flagg beholdt disse målene i tiden umiddelbart etter Sovjetunionens sammenbrudd, noen en nå altså gradvis går bort fra flere steder.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
* Loven om Mari Els våpen og flagg, 2006
Dikaiarkhos

**Dikaiarkhos** fra Messene (gresk: Δικαίαρχος, Dikaiarkhos; også *Dicaearchus, Dicearchus, Dicearch, Diceärchus* og *Diceärch*; født rundt 350 i Messina, død rundt 285 f.Kr.) var en gresk kartograf, geograf, matematiker, forfatter og filosof innen den peripatetiske skolen.

## Liv og virke
Dikaiarkhos var sønn av Pheidias og kom fra den greske byen Messene på Sicilia. Han studerte hos  Aristoteles og Theofrast fra Eresos i deres filosofiskole, Peripatos ved Lykeion i Athen.

Dikaiarkhos beskjeftiget seg med konstruksjoner av hyperbler og parabler, og skrev om gresk filosofi, politikk, geografi og historie, blant annet skrev han den første kulturhistorien om Hellas, *Bios Hellados* («Livet i Hellas»). Han ga viktige bidrag til kartografien og var blant de første som benyttet geografiske koordinater. Psykologi og mantikk (spådomskunst) var andre interesseområder.

Bare noen fragmenter er bevart av Dikaiarkhos' skrifter. Av dem kan en avlede at han holdt seg til samme temakrets som Aristoteles, men likevel behandlet stoffet med stor grad av selvstendighet. Eksempelvis avviste han fullstendig de siste restene av Platons dualisme som Aristoteles beholdt i sin lære, og bestred eksistensen av en sjel uavhengig av legemet.

Språkfilosofi og retorikk mangler i Dikaiarkhos' verkliste, og han er derfor framfor alt blitt oppfattet som geograf, kulturhistoriker og politisk forfatter.

En del av skriftene dediserte Dikaiarkhos til Theofrast, Aristoteles  etterfølger som *[[skolark]]* i den peripatetiske skolen.

Dikaiarkhos døde en gang rundt 285 f.Kr.

## Skrifter
Dikaiarkhos var en høyt ansett filosof i antikken, og ble sett på som en mann med omfattende kunnskap på en rekke ulike områder. Bare deler av verklista er bevart, dels i form av fragmenter, dels som sitater av andre forfattere. Verkene omhandler geografiske, politiske, historiske, filosofiske og matematiske spørsmål, men det er vanskelig å tegne opp en nøyaktig liste ettersom det som er sitert som tapte verker synes å ha vært seksjoner av større. De bevarte fragmentene gir oss heller intet klart bilde av de verker som de en gang tilhørte. Når det gjelder Dikaiarkhos' geografiske verk kritiserte Polybios dem for en rekke forhold, og Strabon kritiserte beskrivelsene av de vestlige og nordlige delene av Europa som utilfredsstillende, dette var områder Dikaiarkhos selv aldri besøkte.

## Referanser


## Litteratur
* Mirhady, David C. (2001): «Dicaearchus of Messana: The Sources, Texts and Translations», i Fortenbaugh, W., Schütrumpf, E., (red.): *Dicaearchus of Messana: Text, Translation, and Discussion*. Transaction Publishers.. ISBN 0-7658-0093-4
* Fritz Wehrli, Georg Wöhrle, Leonid Zhmud: «Der Peripatos bis zum Beginn der römischen Kaiserzeit» i Hellmut Flashar (red.): *[[Grundriss der Geschichte der Philosophie]]. Die Philosophie der Antike.* Bind 3: *Ältere Akademie – Aristoteles – Peripatos.* 2. opplag, Schwabe, Basel 2004, ISBN 3-7965-1998-9, s. 493–666, hier: 568–575

## Eksterne lenker
*
Lukáš Bauer

**Lukáš Bauer** (født 1977) er en tsjekkisk tidligere langrennsløper som konkurrerte internasjonalt fra 1996 til 2017. Han vant verdenscupen sesongen 2007/08 og Tour de Ski 2007/08 og 2009/10.

## Karriere
Bauer vant sitt første verdenscuprenn på 15&nbsp;km fristil i Nové Město na Moravě 18. januar 2003.
 
17. februar 2006 tok han sølv på 15&nbsp;km klassisk i OL i Torino. Han gikk også for det tsjekkiske laget som ble nr. 10 på stafetten. Bauer ble nr. 18 på femmila.

I januar 2008 vant Bauer Tour de ski med klar margin, etter å ha vunnet to etappeseire underveis. Han vant også verdenscupen i langrenn i sesongen 2007/2008 med stor margin. I tillegg tok han fem verdenscupseire den sesongen, utenom Tour de Ski.

På 15&nbsp;km klassisk i VM i Liberec tok Bauer sølv. Bauer ble også nr. 25 på tremila som ble vunnet av Petter Northug.

Han vant Tour de ski sammenlagt også i 2009/2010 og var den første på herresiden som vant touren to ganger. I løpet av sesongen tok han ytterligere én verdenscupseier, men nådde ikke opp i verdenscupen sammenlagt.
I OL 2010 i Vancouver ble han nummer tre på 15 km fristil, og han gikk han på det tsjekkiske laget som ble nummer tre på 4 x 10 km stafett.

I VM 2015 i Falun tok Bauer sølv på femmila, på plassen bak Petter Northug.

### Sammenlagtplasseringer i verdenscupen

## Referanser


## Eksterne lenker
* 
*
Douglas Camfield

**Douglas Camfield** (født 8. mai 1931, død 27. januar 1984) var en britisk regissør, som jobbet innen TV fra 1960-årene til 1980-årene. Han regisserte episoder for blant annet *[[Z-Cars]]*, *[[Paul Temple (TV-serie)|Paul Temple]]*, *[[Van der Valk]]*, *[[The Sweeney]]*, *[[Shoestring]]*, *[[The Professionals (TV-serie)|The Professionals]]*, *[[The Nightmare Man]]* og BBCs dramatisering av *[[Beau Geste (TV-serie)|Beau Geste]]*.

Han er mest kjent for sitt arbeid på *[[Doctor Who]]* hvor han jobbet som produksjonsassistent på historiene *[[An Unearthly Child]]* og *[[Marco Polo (Doctor Who)|Marco Polo]]*. Camfield regisserte senere flere historier i seriens første 13 sesonger.

Camfield prøvde å få produsent Philip Hinchcliffe til å produsere hans manus for serien, som handlet om utenomjordiske vesener og den franske fremmedlegionen. Doktorens følgesvenn Sarah Jane Smith dør også i denne historien. Den ble dog ikke produsert og Sarah forlot serien i historien *[[The Hand of Fear]]*.

Camfield var også en offiser i den britiske hæren i sine yngre år.

Han hadde en hjertesykdom og døde av et hjerteatakk. Han var gift med skuespillerinnen Shelia Dunn, som han ga roller i *Doctor Who*-historiene *[[The Daleks' Master Plan]]*, *[[The Invasion]]* og *[[Inferno (Doctor Who)|Inferno]]*.

## Referanser


## Eksterne lenker
* .
Kathy Jordan

**Kathy Jordan** (født 3. desember 1959 i Bryn Mawr i Pennsylvania) er en tidligere profesjonell amerikansk tennisspiller.

Jordan ble profesjonell tennisspiller i 1979 og i løpet av sin tenniskarriere som varte til 1979 vant hun 3 single- 41 doubleturneringer. Hun vant 7 Grand Slam-turneringer, 5 i double og to mixed double. Hun vant aldri noen Grand Slam-tittel i single, men i 1983 var hun i singlefinalen i Australian Open. Hun møtte Martina Navrátilová og tapte med 2-6, 6-7.

Kathy Jordan deltok også på det amerikanska Fed Cup-laget i 1980&ndash;81 og 1984&ndash;85. Hun spilte 27 Fed Cup-kamper hvorav hun vant 23. Hun var med å vinne cupen i 1980 og 1981. 

## Grand Slam-titler
*  **[[French Open]]:**
** Double damer – 1980 (sammen med Anne Smith)
** Mixed double – 1986 (sammen med Ken Flach)

*  **[[Wimbledon (tennis)|Wimbledon]]:**
** Double damer – 1980 (sammen med Anne Smith)
** Mixed double – 1986 (sammen med Ken Flach)
** Double damer – 1985 (sammen med Elizabeth Smylie)

*  **[[Australian Open]]:**
** Double damer – 1981 (sammen med Anne Smith)

*  **[[US Open (tennis)|US Open]]:**
** Double damer – 1981 (sammen med Anne Smith)

## Referanser


## Eksterne lenker
*
Arthur Goddard

**Arthur Milton Goddard** (født 1878, død 1956) var en engelsk fotballspiller. Mest kjent er han fra tiden i Liverpool FC.

Goddard ble født i Heaton Norris i Stockport i 1876. Han spilte for amatørklubbene Heaton Norris Albion og Stockport, før han skrev profesjonell kontrakt med Cardiff. Han ble senere kjøpt av Glossop North End hvor han spilte inntil han ble kjøpt av Liverpool manager Tom Watson for £460 24. februar 1902.

Goddard ble i Anfield klubben frem til 1914. I denne tiden spilte han 387 ligakamper, noe som per 1. januar 2007 plasserer han på 14.-plass over personer med flest ligakamper for Liverpool gjennom tidene. Han ble gjenforent med sin gamle klubb Cardiff i 1914.

## Statistikk i Liverpool
### Kamper/mål
* **Ligakamper/mål:** 387 kamper / 72 mål.
* **Alle turneringer/mål:** 415 kamper / 79 mål.
* **Kamper/mål under 1. verdenskrig:** 49 kamper / 7 mål.

### Medaljer
* **[[1904]]/[[1905]]:** Ligamester 2. Divisjon.
* **[[1905]]/[[1906]]:** Ligamester 1. Divisjon.

## Se også
* Statistikk om Liverpool FC.

## Referanser


## Eksterne lenker
* Profil på Liverpools offisielle hjemmeside.
* Profil på LFChistory.net.
Anne Smith

**Anne Smith** (født 1. juli 1959 i Dallas, Texas) er en tidligere profesjonell amerikansk kvinnelig tennisspiller.

Smith vant i løpet av sin tenniskarriere som profesjonell ni Grand Slam-turneringer, fire i double og fem i mixed double. Sammen med Kathy Jordan vant hun doubleturneringene i French Open og Wimbledon i 1980 og Australian Open og US Open i 1981.

Anne Smith deltok også på det amerikanske Fed Cup-laget i 1984, hun spilte fire Fed Cup-kamper hvorav hun vant tre. Alle i double sammen med Kathy Jordan. 

## Grand Slam-titler
*  **[[French Open]]:**
** Double damer – 1980 (sammen med Kathy Jordan)
** Mixed double – 1980 (sammen med Billy Martin)
** Mixed double – 1984 (sammen med Dick Stockton)

*  **[[Wimbledon (tennis)|Wimbledon]]:**
** Double damer – 1980 (sammen med Kathy Jordan)
** Mixed double – 1982 (sammen med Kevin Curren)

*  **[[Australian Open]]:**
** Double damer – 1981 (sammen med Kathy Jordan)

*  **[[US Open (tennis)|US Open]]:**
** Double damer – 1981 (sammen med Kathy Jordan)
** Mixed double – 1981 (sammen med Kevin Curren)
** Mixed double – 1982 (sammen med Kevin Curren)

## Referanser

## Eksterne lenker
*
Fylkesvei 2188

**Fylkesvei 2188** går mellom Høystad ved Koppang i Stor-Elvdal og Renabakken i Åmot.

Stai bru og veien mellom Stai og Høystad ved Koppang er foreslått vernet i Nasjonal verneplan for veger, bruer og vegrelaterte kulturminner.

Frem til 2019 hadde veien betegnelsen fylkesvei 606 (Hedmark).

## Kommuner og knutepunkter

## Referanser


## Eksterne lenker
* Vegvesenets vegkart 
*
Republikken Mordovias flagg

**Republikken Mordovias flagg** er vannrett delt i rødt, hvitt og blått, eller med andre ord Russlands farger. Den midtre hvite stripen er bredere enn de to ytre og har et rødt solsymbol i midten (1:2:1). Solsymbolet består av fire elementer, noe som skal representere hver av de fire stammene hos mordvinerne. Flagget er i forholdet 1:2. Det ble innført 30. mars 1995. 

Solysmboler forekommer i en rekke flagg for russiske republikker, flere av dem med beslektede befolkninger: Tsjuvasjia, Ingusjetia, Mari El, Khakasia.

## Litteratur
**Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
*
Supreme Court of British Columbia

**British Columbia Supreme Court** er den generelle førsteinstansdomstolen i Britisk Columbia i Canada. Domstolen sitter i åtte rettskretser og hører både sivilrettslige og strafferettslige saker. Kjæremål går til provinsens høyesterett, British Columbia Court of Appeal.

## Eksterne lenker
* British Columbia Supreme Court
BackupHDDVD

**BackupHDDVD** er et dataprogram utviklet av «muslix64», en bruker på forumet Doom9. Ifølge den anonyme brukeren skal hans egenutviklede program BackupHDDVD kunne dekryptere og kopiere filmer beskyttet med AACS (Advanced Access Content System), en krypteringsmetode som brukes på høydefinisjonsmediene Blu-ray og HD DVD, og som ifølge Twentieth Century Fox' teknologisjef Andrew G. Setos er uknekkelig. Programmet er skrevet i Java, og brukergrensesnittet er kommandolinjepreget i samme stil som DOS.

Programmet ble publisert den 27. desember 2006 klokken 01.41 ble det offentliggjort en måte å omgå kopibeskyttelsen på HD DVD. Programmet er en ren inplementasjon av den offisielle dekrypteringsalgoritmen offentliggjort på aacsla.com. Programmet er avhengig av å få fatt i filmens dekrypteringsnøkkel. Dette muliggjør dekryptering av HD DVD-er beskyttet av AACS-kryptering (på samme måte som DeCSS kan låse opp DVD).

«muslix64» har også laget et tilsvarende program for Blu-ray Disc kalt BackupBluRay.

## Referanser


## Eksterne lenker
* Slyck: Interview with muslix64, Developer of BackupHDDVD  Intervju med muslix64
* BackupHDDVD (Official Mirror, Direct Download)
Kjelkenes

**Kjelkenes** er ei grend 10 km sørvest for kommunesenteret Svelgen i Bremanger kommune, Vestland fylke. Kjelkenes var opprinnelig navnet på neset der handelsstedet lå, som siden har gitt navn til hele grenda. Kjelkenes ligger i Midtgulen som også er navnet på stedets kirke. Her ligger én av distriktets to kirkegårder. 

## Historie
Kjelkenes var fra gammelt av samferdsels- og handelssentrum for fjordbygdene rundt Gulenfjordene. Dette var før industrialiseringen i Svelgen tok til, da det som nå er kommunesenteret ennå bare bestod av noen veiløse og avsidesliggende gårder innerst i Nordgulen. Det var i det hele tatt dårlig med veier i distriktet, så de fleste måtte bruke båt for å komme seg til butikken.

Handelsvirksomheten på Kjelkenes begynte da grenda fikk postkontor i 1877. Samtidig åpnet gårdbruker og poståpner Arnt K. Kjelkenes handel ved siden av postvirksomheten. Året etter ble Kjelkenes fast stoppested for Fylkesbaatane. På den tiden var det ingen dypvannskai på Kjelkenes, slik at folk og gods måtte fraktes med bordingsbåt ut til dampbåten på fjorden.

I 1881 døde Arnt, og broren Kristoffer Andreas Knutson Kjelkenes tok over handelen. I 1892 døde også Kristoffer. To år senere giftet Kristoffers enke seg med Henrik M. Frimannslund. Henrik, som hadde vært noen år i Amerika før han kom til Kjelkenes, tok så over handelsvirksomheten. Han utvidet handelsboden og bygde dypvannskai på neset.

Det var også Henrik Frimannslund som åpnet den første butikken i Svelgen da kraftutbyggingen begynte der i 1917. Samme år åpnet også en annen kjelkenesing, Knut K. Kjelkenes, landhandel i Svelgen. I 1919 tok sønnen til den forrige eieren av Kjelkenes, Kristoffer Sibon Kristofferson Kjelkenes, over gardsbruket og butikken på Kjelkenes. Han startet også fiskemottak på Kjelkenes. Kristoffer døde allerede i 1924, og enken Olivia tok over hele virksomheten, bortsett fra fiskemottaket som hun valgte å legge ned. I 1939 gikk firmaet konkurs. Olivia fikk fortsatt drive posten og telefonen, men butikkene ble overlatt til Einar Åsen fra Førde.

I 1942 rømte Einar Åsen til Shetland, og butikkene ble overtatt av Svelgen Handelslag. I 1946 ble butikkene overført til Gulen Samyrkelag.

Butikken på Kjelkenes ble lagt ned i 1986 da veien mellom Svelgen og Dyrstad ble åpnet. Med det var de siste av fjordbygdene rundt Gulenfjordene knyttet til veinettet, og det var ikke lenger behov for butikk på Kjelkenes. Postkontoret på Kjelkenes ble nedlagt i 1993.

## Kjelkenes i dag
Kjelkeneset er i dag styrt og eid av Are Kjelkenes, sønn av Kristoffer Kjelkenes. Det drives ikke lengre aktiv gårdsdrift på stedet. Kjelkenes er en attraksjon for turister som kommer med båt, og mange velger å legge til ved kaien på Kjelkenes.

## Steds- og gardsnavn på Kjelkenes
* Myra
* Furnes
* Sandvika
* Ytrehus
* Indrehus

## Ferjeleie
Kjelkenes er gjennomfartssted på Bremangers hovedfartsåre, fylkesvei 614 mellom Grov og Stårheim. Her ligger også Kjelkenes ferjekai, der det fra 1977 til mai 2013 var forbindelse over til Smørhamn og fylkesvei 616. Ruten ble trafikkert av Fjord1 Fylkesbaatane.

## Referanser
Derrick Sherwin

**Derrick Sherwin** (født 16. april 1936, død 29. oktober 2018) var en britisk produsent, forfatter og skuespiller.

Han er kjent som manusredigerer (1968&ndash;69) og produsent (1969&ndash;1970) for *[[Doctor Who]]*. Han var manusredigerer på serien fra historien *[[The Web of Fear]]* til *[[The Mind Robber]]*. På sistnevnte skrev han også den første episoden, som er ansett som en av de mer nyskapende i seriens historie. Han skrev også manuset til historien *[[The Invasion]]*, som introduserte United Nations Intelligence Taskforce (UNIT). Den var basert på et utkast av Kit Pedler.

I 1968/1969 fikk Sherwin en større rolle innen produksjonen av serien og han var uoffisielt assisterende produsent på resten av seriens sjette sesong. Terrance Dicks tok da over rollen som manusredigerer. På historien *[[The Space Pirates]]* jobbet Sherwin igjen som manusredigerer fordi Dicks var opptatt med å skrive neste historie, *[[The War Games]]*. Sherwin tok deretter over som produsent for serien etter Peter Bryant i 1969 og han produserte *The War Games*, hyrte Jon Pertwee som den tredje Doktoren etter at Patrick Troughton sluttet og produserte hans første historie, *[[Spearhead from Space]]*. I sistnevnte historie hadde Sherwin en liten rolle som vakt på en parkeringsplass etter at han sparket skuespilleren som opprinnelig fikk rollen fordi han ikke klarte å spille den.

Etter *Doctor Who* var Sherwin produsent for *[[Paul Temple (TV-serie)|Paul Temple]]*, *The Man Outside* (1972), *[[Ski-Boy]]* (1973) og *The Persils of Pendragon* (1974).

## Referanser


## Eksterne lenker
* .
Storsandtunnelen

**Storsandtunnelen** er en tunnel på europavei 39 i Skaun kommune i Trøndelag. Tunnelen går mellom Engan og Storsanden, og er 3&nbsp;653 meter lang. Sammen med resten av nye E39 mellom Klett og Bårdshaug ble Storsandtunnelen åpnet 30. juni 2005.

## Se også
*Kallfossbrua
*Viggjatunnelen
*Veitunneler i Norge

## Referanser


## Eksterne lenker
* orkdalsvegen.no
* The World's Longest Tunnel Page
Luftmasse

En **luftmasse** er et stort volum av luft med nesten ensartede egenskaper. Dette er egenskaper som temperatur, lufttrykk og innhold av vanndamp. Luftmasser kan dekke hundrevis til tusenvis av kvadratkilometer, og endrer seg sakte i takt med terrenget de er over. 

## Klassifisering
Luftmasser blir klassifisert ut fra temperaturen og fuktinnholdet sitt. Temperaturen til en luftfmasse blir definert som enten *Arktisk*, *Polar* eller *Tropisk*, der den arktiske luften er den kaldeste og den tropiske luften den varmeste. Fuktinnholdet til en luftmasse defineres som enten *Maritim* eller *Kontinental*. Disse blir så brukt i kombinasjon med hverandre. For eksempel er en *martitim tropisk* luftmasse varm og fuktig, mens en *kontinental arktisk* luftmasse er kald og tørr. 

## Bevegelser og fronter
Luftmassene kan endre egenskapene sine etter hvilket terreng de er over. En kald arktisk luftmasse er mest vanlig i arktiske områder, og en maritim luftmasse oppstår hovedsakelig over vann. Luftmassene kan så flytte på seg, og en maritim luftmasse som flytter seg over land vil etter hvert miste fukten sin og bli kontinental. På samme måte kan en tropisk luftmasse som flytter seg nordover bli avkjølt og bli polar eller arktisk. Grensene mellom to forskjellige luftmasser er myke, men en har ofte et smalt område i overgangen mellom to luftmasser. Dette området kaller vi en værfront eller en frontsone, og ofte kan vi se disse frontene i form av synlige værfenomen. Luftmasser blander seg sjelden sammen, og flytter seg heller rundt og erstatter hverandre. De tilhørende frontene flytter seg også, og fører til endringer i været på overflaten under. Fronter blir også oppkalt etter luftmassen som presser den bort, og vi kaller det en kaldfront når en kaldere luftmasse erstatter en varmere luftmasse. 

Luftmasse er derimot ikke det samme som småskalafenomen som mikroutbrudd. Disse småfenomenene involverer også luftmasser, men uttrykket luftmasse blir bare benyttet for værsystemer over store områder. 

## Andre luftmasser

I Europa blir en *ekvatorial* luftmasse definert som en luftmasse som har sitt opphav nær ekvator og som skiller seg fra tropiske luftmasser som utvikler seg i subtropiske strøk. Andre definisjoner er *monsun*luftmasser og *overordnede* luftmasser. 

## Se også
* Værfront
Larviksfjorden

**Larviksfjorden** er en 7 km lang fjord som strekker seg fra linjen Stavernsodden fyr – Malmøya inn til Larvik med Batteristranda helt innerst. Viksfjorden er en 8 kilometer lang sidefjord.

Geologisk sett er Farrisvannet en fortsettelse av Larviksfjorden. Vannet ligger 22 moh og er vel 20 kilometer langt. Farriseidet er en del av raet, fra siste istid som har demmet opp vannet.

Lågen som er Norges 4. beste lakseelv har sitt utløp i Larviksfjorden. Den var tidligere en viktig fløtningselv. Produksjon og utskiping av trelast har vært en viktig næring i områdene rundt Larviksfjorden, som f.eks Agnes. 

Farriselva er 900 meter lang og renner ut i Larviksfjorden. Elva og fjorden var viktige forutsetninger da det første sagbruket ble anlagt i 1539. Larviksfjorden og områdene omkring er et svært godt eksempel på hvordan fjord og elver har sammen skapt forutsetninger for bosetting og utkomme i uminnelige tider. 

Både i seilskutetiden og da de første dampbåtene kom var også fjordens ytre deler viktige. Rundt 1750 ble det anlagt flåtestasjon i Stavern. Norges første dampskip anløp Stavern fra 1827. I dag har Larvik daglige rutebåtforbindelser med Hirtshals i Danmark.

Langs fjorden er det en rekke fine badeplasser og sandstrender blant annet Hvittensand, Karistranda, Batteristranda, Rødbergstranda og Lillevikstranda. Det finnes også flere gode fortøyningsplasser for fritidsbåter. Langs fjordens vestre kant går den fem kilometer lange turstien «Fjordstien». 

## Se også
*Blåskjellanlegg i Larviksfjorden

## Referanser